Supermarché

E Supermarché ass en Eenzelhandels-Etablissement, an deem virun allem Liewensmëttel an Artikele fir den deegleche Gebrauch am Self-service verkaaft ginn. Zu Lëtzebuerg (wéi och a Frankräich, der Belsch, Italien, Spuenien an Dänemark) ass d'Fläch vun engem Supermarché tëscht 400 a 4000 m² definéiert. Drënner schwätzt ee vun enger Superette, driwwer vun engem Hypermarché.

D'Konzept vum Supermarché kënnt aus den USA. An Europa huet als éischte Supermarché de Migros zu Basel 1948 seng Dieren opgemaach. An Däitschland war dat ee Joer drop een zu Osnabrück (deen awer kee Succès hat a geschwënn nees zougemaach huet), an der Belsch 1957 en Delhaize op der Place Flagey zu Ixelles (Bréissel), an a Frankräich 1958 den Express Marché zu Rueil-Malmaison. Deen éischte Supermarché zu Lëtzebuerg war 1967 de Cactus zu Bäreldeng.

Déi meescht Supermarchéë sinn Deel vun enger Chaîne, déi méi där Supermarchéen ënner der selwechter Enseigne besëtzt oder steiert (z. B. am Kader vun engem Franchising-Kontrakt) oder vun engem Gruppement.

Grouss Supermarchéen hu bis zu 40.000 verschiddene Produkter, bei Discounter sinn dat der gewéinlech eng 1.000.

D'Produkter sinn no raffinéierte Systemer am Geschäft wéi och an den eenzele Regaler placéiert, fir e méiglechst héijen Ëmsaz z'erreechen.

 Zu Lëtzebuerg 


Zu Lëtzebuerg ass d'Zuel vun de Supermarchéë vun iwwer 400 m2 vun 42 am Joer 1996 op 106 am Joer 2016 eropgaangen."Plus de 100 supermarchés au Luxembourg." wort.lu, 21. Oktober 2016, 06:02. 

+ D'Tabell ass onkomplett.An der Tabell stinn net all déi onofhängeg Epicerien a Supermarchéen, déi net zu engem méi grousse Grupp zielen. Enseigne 1996 2016 2025Alavita 0 0 4Aldi 5 14 18Alima  3 3  0 Auchan 0 1 18 Bio-Planet 0 0 1 Cactus 13 21 67 Carrefour 0 1 2 Colruyt 0 3 5Cora  0 2 0 Delhaize 3  21 60 E.Leclerc 0 0 27 Grand Frais 0 0 3 Lidl 0 9 13 Massen 1  1 1 Match, Smatch 14 25 0 Monoprix 0  1 5 Naturalia 0 0 2 Naturata ? ? 10 Pall Center 3  4 6 Primavera  0  1 4 Rewe 0 0 1 Smatch ? ? 0 Total 47 107 247

 Kuckt och 
 Akafsweenchen

 Um Spaweck 

Kategorie:Handel